Ha setu, laosket he deus ac'hanon da vont. Mat..., e pelec'h emañ Kevin bremañ ? N'emañ ket en e gambr, nag er sal-dour... Ah, setu-eñ. Er sal-debriñ edo. N'ez peus ket c'hoant c'hoari ganin, Kevin ? Ale, mar plij.  « Aaac'h ! Laosk ac'hanon trankil, Surya ! » Met perak ne rit ket ar pezh 'm eus c'hoant ? Ober a ran ar pezh a lakait ac'hanon d'ober ! Neuze Kevin, c'hoari ganin ! Un urzh eo !  « Kerzh kuit Surya ! » Oula ! Ar wech-mañ eo  gwelloc'h din mont kuit, ma n'em eus ket c'hoant pakañ ur flac'had. Aaa, setu Anjela. Marteze e vo plijet o c'hoari ganin. Klaskomp... Ya, a-du eo ! Pebezh chañs !